                       
Grad Crikvenica, Upravni odjel za društvene djelatnosti i lokalnu samoupravu, na temelju Zaključka gradonačelnika KLASA:402-01/14-01/24, UR BROJ:2107/01-04/01-14-2 od 08. rujna 2014. godine

JAVNI POZIV
za dostavu prijava za sufinanciranje manifestacija za zadovoljavanje javnih potreba 
u Gradu Crikvenici za 2015. godinu 

I.
Predmet ovog natječaja je prikupljanje prijava za financiranje/sufinanciranje manifestacija za zadovoljavanje javnih potreba u Gradu Crikvenici u 2015. godini, za koje se može osigurati financijska potpora iz proračuna Grada Crikvenice za 2015. godinu.

II.
	Programi/projekti namijenjeni zadovoljavanju javnih potreba za koje se može osigurati financijska potpora iz proračuna Grada Crikvenice za 2015. godinu, razdjela Upravnog odjela za društvene djelatnosti i lokalnu samoupravu, jesu  programi, projekti i manifestacije, koji se odnose na slijedeća područja: 
1)  predškolski odgoj i obrazovanje,
2)  osnovnoškolsko,  srednjoškolsko i ostalo obrazovanje,
		3)  kulturu,
		4)  sport,
5)  tehničku kulturu,
6)  socijalnu skrb, 
7)  zdravstvenu zaštitu.

III.
	Opći uvjeti za prijavu:
Prihvatljivi ponuditelji su potencijalni korisnici koji:
1. su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti, 
2. imaju registrirano sjedište i djeluju na području Grada Crikvenice,
3. svojim programima i djelovanjem obuhvaćaju prvenstveno korisnike s područja Grada Crikvenice 

	Izuzetno, potpore se mogu dodijeliti i korisnicima koji  nemaju registrirano sjedište na području Grada Crikvenice ako ispunjavaju gore navedene uvjete redni broj 1. i 3., te ako svojim djelovanjem obuhvaćaju i korisnike s područja Grada Crikvenice, te provode programe na području Grada Crikvenice. 

IV.
Kriteriji i prioriteti temeljem kojih će se utvrđivati prednost prijavljenog programa/projekta su: 
· usklađenost s programskim načelima gradskih projekata, odnosno usklađenost s mjerama na području odgoja i obrazovanja, kulture, socijalne skrbi i zdravstvene zaštite, sporta i tehničke kulture i sl., iz nacionalnih strategija, politika i/ili programa, 
· jasno iskazani ciljevi programa/projekta,
· rad s korisnicima - neposredan rad s korisnicima iz lokalne zajednice,
· infrastruktura - postojanje materijalne (prostor, oprema) i stručne (organizacija, ljudski resursi) infrastrukture za provedbu programa/projekta,
· usmjerenost prema potrebama korisnika s područja Grada Crikvenice i njihova uključenost u razvoj i praćenje, 
· novi programi i projekti, novi modeli i ideje za rješavanje postojećih problema, 
· uključivanje volontera (naročito s područja Grada Crikvenice) i suradnja s drugim udrugama i partnerima s područja Grada Crikvenice, osigurani resursi za provedbu projekta/programa, 
· obuhvat korisnika – kvantitativni (broj korisnika) i kvalitativni (jasno definirana ciljana rizična skupina koju se programom/projektom zahvaća),
· uspješnost u dosadašnjoj provedbi programa/projekata iz područja javnih potreba financiranih od Grada Crikvenice (npr. broj posjetitelja, broj korisnika, medijska popraćenost, itd.), 
· financiranje iz drugih izvora (PGŽ, nadležnih ministarstava, zaklada, EU fondova, privatnih donatora i slično), 
· usklađenost sa terminima održavanja manifestacija od posebne važnosti za Grad ili gradskih ustanova. 

Za edukativne programe/projekte, od dva koji imaju isti sadržaj i ciljeve, te obuhvaćaju iste korisnike, prednost ima ona koji ima verificirani program ili neku od licenci (Ministarstva znanosti, obrazovanja i sport ili neke druge institucije).

V.
Prijava na javni poziv sadrži sljedeću dokumentaciju: 
1. obrasce prijave koji moraju biti točno i u cijelosti popunjeni, ovjereni i potpisani i to: 
Obrazac 1. PODACI O PREDLAGATELJU
Obrazac 2. PODACI O MANIFESTACIJI
Obrazac 3. IZJAVA O PARTNERSTVU (ukoliko se prijavljuje u partnerstvu) 
2. preslika važećeg Rješenja o upisu u  registar koji se vodi za djelatnosti prijavitelja u Republici Hrvatskoj 
3. preslika ovjerenog zapisnika s posljednje Skupštine udruge ili drugog upravljačkog tijela 
4. preslika ovjerenog financijskog izvješća o poslovanju ili odluku upravljačkog tijela o nesastavljanju financijskog izvješća (za one koje nisu obveznici sastavljanja financijskog izvješća) organizacije civilnog društva za 2013. godinu 
5. zapisi, publikacije, novinski članci, fotografije koji opisuju rad i  koji se odnose na projekt/program. 
Napomena:  ukoliko je dokumentacija iz točaka 2-4 priložena uz prijavu na JAVNI POZIV za dostavu prijava za financijske potpore projektima i programima u javnim potrebama u sportu za 2015. godinu ili JAVNI POZIV  za dostavu prijava za financijske potpore projektima i programima u  javnim potrebama za 2015. godinu osim sporta ista se ne mora ponovno prilagati.

Ujedno se može priložiti: 
a. presliku verifikacije programa/projekta izdane od nadležne institucije (MZOS ili sl.) 
b. pisma namjere kojima se objašnjavaju potencijalne suradnje unutar projekta s drugim, ustanovama i jedinicama lokalne samouprave, 
[bookmark: _GoBack]c. pisma preporuke relevantnih institucija, dosadašnjih korisnika, donatora i sl. 
d. evaluacijske listiće.

VI.
Prijave se dostavljaju Upravnom odjelu za društvene djelatnosti i lokalnu samoupravu na popunjenim propisanim obrascima i s dokumentacijom kojom se prijava potkrepljuje.

Svu traženu dokumentaciju potrebno je dostaviti u zatvorenoj omotnici uz napomenu „JAVNI POZIV za dostavu prijava za sufinanciranje manifestacija za zadovoljavanje javnih potreba u Gradu Crikvenici za 2015. godinu“,  na omotnici prijave potrebno je obavezno navesti podatke o podnositelju prijave.
Gore navedena dokumentacija dostupna je na web stranicama Grada Crikvenice: www.crikvenica.hr .

Informacije je moguće dobiti u Upravnom odjelu za društvene djelatnosti i lokalnu samoupravu, Kralja Tomislava 85, Crikvenica (sobe broj 15 i 23), na telefon broj: 051 – 455-481, 051-455-413 i 051-455-483 (programi iz socijalne skrbi i zdravstva) ili na e-mail dubravka.mijalic@crikvenica.hr  u uredovnom radnom vremenu.

Rok za podnošenje prijava počinje teći slijedećeg dana od dana objave ovog Poziva na oglasnoj ploči i web stranicama Grada Crikvenice  i traje do 10. listopada 2014. godine.
U javnim glasilima biti će objavljena samo obavijest o objavi ovog Poziva.

Objava rezultata o prihvaćenim programima/projektima javnog poziva bit će izvršena najkasnije do 15. siječnja 2015.g. na Internet stranicama Grada Crikvenice.

VII.
Neće se razmatrati niti uvrstiti u Programe financiranja javnih potreba za  2015. godinu prijave:
-  koje pristignu izvan roka određenog javnim pozivom,
-  nepotpune ponude,
-  koje nisu dostavljene na propisanim obrascima,
-  ponude podnositelja prijave koji ima nepodmirene obveze prema Gradu Crikvenici te podnositelja koji    
   nisu dostavili cjelovito izvješće o programu/projektu za prethodnu godinu,
-  koje se ne odnose na predložena područja
-  koji se odnose na poslove i djelatnosti koji se financiraju po posebnim propisima
-   subjekata koji su bili sufinancirani iz sredstava proračuna Grada Crikvenice, a nisu uredno ispunili sve obveze preuzete sklapanjem ugovora o sufinanciranju temeljem Programa javnih potreba iz prethodne godine. 

